Нелли Владимировна Ким 1957 йылдың 29 июлендә Шурабта тыуған (Тажик ССР-ы)[1]. Атаһы Владимир Ким — Сахалин корейы, ә әсәһе Әлфиә Сафина — татар. Нелли тыуғандан һуң ғаилә Ҡаҙағстандың көньяғына, Шымкентҡа күсенә, унда ата-әсәһе әле лә йәшәй[2][3]. Чимкентта Нелли 10 йәшенән балалар һәм үҫмерҙәр спорт мәктәбендә тренер Владимир Байденда шөғөлләнә башлай, бер аҙҙан үҙен Ҡаҙағстанда һәм тиҙҙән бөтә союзда, һуңғараҡ донъя аренаһында иң көслө гимнаст итеп күрһәтә.